stanford-oval/wikipedia huggingface dataset:
Marija Pevtših

Marija Pevtših
Marija Pevtših (ven. Мария Певчих; s. 1987) on venäläinen kansalaisaktivisti. Hän tuli tunnetuksi Aleksei Navalnyin läheisenä yhteistyökumppanina.
Pevtših varttui Moskovassa. Hän pääsi 15-vuotiaana opiskelemaan sosiologiaa Moskovan valtionyliopistoon, jossa hän kohtasi korruptiota. Pevtših päätti muuttaa Lontooseen ja jatkoi opintoja siellä London School of Economicsissa. Hän tutustui Navalnyihin vuonna 2011. Hän oli Navalnyin kanssa Tomskissa Navalnyin joutuessa myrkyttämällä toteutetun murhayrityksen uhriksi. Vuonna 2022 molemmat esiintyivät Daniel Roherin elokuvassa Navalny. Pevtših toimi Korruption vastaisen säätiön tutkimuspäällikkönä ja alkoi johtaa sitä Navalnyin tultua vangituksi. Hän jatkoi Youtube-lähetysten tekemistä Georgi Alburovin kanssa Navalnyin ollessa vankileirillä.
Pevtšihin lähdettyä maanpakoon Venäjän sisäministeriö lisäsi hänet ja toimittaja Dmitri Nizovtsevin etsintäkuulutettujen listalle 21. joulukuuta 2023. Navalnyin verkostoon kuuluvia vastaan oli elokuussa 2023 aloitettu tutkinta vääräksi väitetyn tiedon levittämisestä Venäjän asevoimista. Pevtšihin mukaan venäläinen yhteiskunta kehittyi huonoon suuntaan jo Boris Jeltsinin presidenttiyden alkuaikoina. Hän piti vastuullisina 1990-luvun ongelmista muiden muassa Valentin Jumaševia, Boris Berezovskia ja Roman Abramovitšia.
Löytöeläin

Löytöeläin on irrallaan tavattu lemmikkieläin, joka voi olla karannut omistajaltaan tai jonka omistaja on jättänyt heitteille. Löytöeläin voi olla myös lemmikkieläimen irrallaan syntynyt jälkeläinen.
Omistajan löytäminen helpottuu, mikäli eläimellä on tunnistusmerkintä. Tunnistusmerkintä on joko tatuointi tai mikrosiruistute. Tatuointi löytyy useimmiten korvasta, mutta myös nivusista tai huulen sisäpinnalta. Tunnistus- eli istute ei näy ulospäin. Sirun tiedot voidaan lukea vain lukulaitteella, joita on muun muassa eläinlääkäreillä, Kennelliiton kouluttamilla tunnistusmerkitsijöillä ja viranomaisilla.
Suomessa

Suomessa kunnilla on velvollisuus huolehtia löytöeläimistä. Mikäli kunnalla itsellään ei ole tiloja ja resursseja hoitaa alueensa löytöeläimiä, ne voivat ostaa talteenottopaikan palvelut alan yrittäjiltä, esimerkiksi kenneleiltä. Eläintä pitää säilyttää 15 vuorokautta. Tänä aikana omistajalla on mahdollisuus lunastaa omistamansa eläin takaisin säilytys- ja hoitokuluja vastaan. Mikäli omistajaa ei löydy eläin myydään, lahjoitetaan tai lopetetaan.
Kennelliitto ylläpitää omistajarekisteriä tunnistusmerkityistä koirista. Tiedot luovutetaan viranomaisille faksilla. Myös Kissaliitolla on oma rekisterinsä rotukissojen mikrosiruista. Eläinlajista- ja rodusta riippumaton mikrosirunumerohakupalvelu löytyy osoitteesta Siruhaku.fi. Siruhaku.fi perustuu eläinklinikoiden tietokantoihin.
Suomessa > Suomen Eläinsuojelulaki 4.4.1996/247

Talteenotetut eläimet
Kunnan on huolehdittava alueellaan irrallaan tavattujen ja talteenotettujen koirien ja kissojen sekä muiden vastaavien pienikokoisten seura- ja harrastuseläinten tilapäisen hoidon järjestämisestä.
Talteenotettua eläintä on säilytettävä vähintään 15 päivän ajan, minkä jälkeen kunnalla on oikeus myydä, muutoin luovuttaa tai lopettaa eläin.
Kunnalla on oikeus periä eläimen omistajalta tai haltijalta korvaus eläimen talteenotosta, hoidosta ja mahdollisesta lopettamisesta aiheutuneista kustannuksista.
Jos poliisille on tehty metsästyslain (615/93) 55 §:ssä tarkoitettu ilmoitus koiran talteenotosta, tulee poliisin ilmoittaa talteenotosta kunnan löytöeläinten talteenottopaikkaan.
Aiheesta muualla

Suomen Löytöeläinapu ry
Siruhaku.fi
Marc Lamothe

| Marc Lamothe |
| --- | --- |

Henkilötiedot
Syntynyt: 27. helmikuuta 1974 (ikä 50) New Liskeard, ON, Kanada
Kansalaisuus:   Kanada
Jääkiekkoilija
Pelipaikka:  maalivahti
Hanska:  vasen
Pituus:  188 cm
Paino:  97 kg
Pelaajaura
Pääsarjaura:  1994–2011
Seurat:  Kingston Frontenacs (OHL) Wheeling Thunderbirds (ECHL) Fredericton Canadiens (AHL) Indianapolis Ice (IHL) Detroit Vipers (IHL) Cleveland Lumberjacks (IHL) Chicago Blackhawks (NHL) Syracuse Crunch (AHL) Hamilton Bulldogs (AHL) Grand Rapids Griffins (AHL) Detroit Red Wings (NHL) Lokomotiv Jaroslavl (RSL) Severstal Tšerepovets (RSL) SKA Pietari (RSL) Barys Astana (KHL) Pelicans (SML)   Hamburg Freezers (DEL)
NHL-varaus:  92. varaus, 1992 Montreal Canadiens
Marc Lamothe (s. 27. helmikuuta 1974 New Liskeard, ON, Kanada) on kanadalainen uransa lopettanut jääkiekkomaalivahti.
Ura

Montreal Canadiens varasi Lamothen neljännellä kierroksella vuonna 1994. Hän siirtyi heti seuraavaksi kaudeksi Canadiensin organisaatioon, mutta hän ei pelannut Canadiensin NHL-joukkueessa, vaan NHL-debyytti tuli kahden AHL:ssä ja kolmen IHL:ssä vietetyn kauden jälkeen Chicago Blackhawksissa kaudella 1999–2000. Lamothe pelasi kauden 2000–2001 Columbus Blue Jacketsin farmijoukkueessa, Syracuse Crunchissa ja kauden 2001–2002 Edmonton Oilersin farmissa Hamilton Bulldogsissa.
Kaudet 2002–2003 ja 2003–2004 Lamothe pelasi Detroit Red Wingsin organisaatiossa, jossa edusti AHL-joukkue Grand Rapids Griffinsiä ja pääsi toisella kaudellaan myös kahteen NHL-otteluun. Ensimmäisellä kaudellaan hänet palkittiin AHL:n parhaana maalivahtina Baz Bastien Trophyllä sekä yhdessä Joey MacDonaldin kanssa AHL:n vähiten maaleja päästäneelle maalivahtikaksikolle Harry Holmes Trophyllä. Lamothe valittiin myös AHL:n ensimmäiseen tähdistökentälliseen.
Lamothe siirtyi työsulkukaudella 2004–2005 Venäjälle ja Lokomotiv Jaroslavliin. Hän on sittemmin torjunut myös kaksi vuotta Severstal Tšerepovetsissa, vuoden SKA Pietarissa sekä vuoden kazakstanilaisessa Barys Astanassa. Lamothe jäi kauden 2008–2009 jälkeen vapaaksi agentiksi ja hän siirtyi marraskuussa 2009 jääkiekon SM-liigassa pelaavan Lahden Pelicansin riveihin. Lamothe lopetti uransa kauden 2010–2011 jälkeen DEL-liigan Hamburg Freezersissä.
Mainosohjelma

Mainosohjelma eli adware on tietokoneen haittaohjelma, joka esittää käyttäjälleen mainoksia ohjelman normaalin käytön yhteydessä.   Mainoksilla ei välttämättä ole minkäänlaista yhteyttä itse ohjelman käyttötarkoitukseen. Tavallisesti mainosohjelmat ovat ilmaisohjelmia, jotta ohjelma saavuttaisi mahdollisimman suuren käyttäjä- ja katsojamäärän.
Tunnettuja mainosohjelmia

180SearchAssistant
Bonzi Buddy
ClipGenie
Comet Cursor
Cydoor
DollarRevenue
ErrorSafe
Gator
Security Tool
VirusProtectPro
GorillaPrice
Tunnettuja mainos-työkalupalkkeja

Ask.com Toolbar
FlashGet
Mirar Toolbar
MyWay Searchbar
Tribal Fusion
Viewpoint Media Player
WhenU SaveNow
Zango products
Zwinky
Maddie Ziegler

| Maddie Ziegler |
| --- | --- |
 Maddie Ziegler vuonna 2021.
Henkilötiedot
Syntynyt: 30. syyskuuta 2002 (ikä 22) Pittsburgh, Pennsylvania, Yhdysvallat
Ammatti:  tanssija, näyttelijä, malli
Näyttelijä
Merkittävät roolit:  Tanssin superäidit The Fallout
Aiheesta muualla
IMDb 
Madison Nicole ”Maddie”  Ziegler (s.  30. syyskuuta 2002 Pittsburgh, Pennsylvania) on yhdysvaltalainen tanssija, näyttelijä ja malli. Hänet tunnetaan Lifetime-kanavan ohjelmasta Dance Moms (suom. Tanssin superäidit) sekä esiintymisistään Sian musiikkivideoilla  ”Chandelier”, ”Elastic Heart”, ”Big Girls Cry”, ”Cheap Thrills” ja ”The Greatest”.
Ziegler on näytellyt muutamissa tv-sarjoissa, kuten Drop Dead Diva ja Valehtelevat viettelijät sekä elokuvissa The Book of Henry (2017), The Fallout (2021), West Side Story (2021) ja Fitting In (2023). Hän on tehnyt myös mallintöitä muun muassa Capeziolle, Targetille ja Ralph Laurenille.
Vuonna 2015 yhdysvaltalainen Time-lehti valitsi Zieglerin yhdeksi vuoden vaikutusvaltaisimmista teini-ikäisistä.
Vuonna 2016 hän voitti Teen Choice Awards -palkintogaalassa ”Vuoden tanssija” -palkinnon. Zieglerillä on yli 13 miljoonaa seuraajaa Instagramissa. Vuonna 2017 hän kirjoitti mallisopimuksen IMG Modelsin kanssa.
Ziegler vuonna 2015.
Varhainen elämä

Maddie Zieglerin vanhemmat ovat Melissa Ziegler-Gisoni ja Kurt Ziegler. Hän syntyi Pittsburghissa ja varttui läheisessä Murrysvillessä. Ziegler on sukujuuriltaan puolalainen, saksalainen ja italialainen. Hänellä on nuorempi sisko Mackenzie, joka on tanssija ja laulaja. Lisäksi Zieglerillä on kaksi vanhempaa velipuolta isänsä aiemmasta liitosta. Hänen vanhempansa erosivat vuonna 2011.
Ziegler aloitti tanssitunnit kaksivuotiaana ja liittyi neljän vuoden iässä Abby Lee Dance Companyyn, jossa hän harrasti mm. steppiä, balettia ja jazzia sekä lyyristä tanssia. Hän kävi Sloan Elementary Schoolia vuoteen 2013 asti, jolloin hän siirtyi kotikouluun.
Filmografia

| Elokuvat> Vuosi | Elokuvat> Nimi | Elokuvat> Rooli | Elokuvat> Huomioita |
| --- | --- | --- | --- |
| 2016 | Ballerina | Camille | äänirooli |
| 2017 | The Book of Henry | Christina Sickleman |  |
| 2020 | To All the Boys: P.S. I Still Love You | cheerleader | cameorooli |
| 2021 | Music | Music Gamble |  |
| 2021 | The Fallout | Mia Reed |  |
| 2021 | West Side Story | Velma |  |
| 2023 | Fitting In | Lindy |  |
| 2024 | My Old Ass | Ruthie |  |
| Televisiosarjat> Vuosi | Televisiosarjat> Nimi | Televisiosarjat> Rooli | Televisiosarjat> Huomioita |
| --- | --- | --- | --- |
| 2011–2016 | Tanssin superäidit | itsenään | 162 jaksoa |
| 2012–2015 | The View | itsenään, tanssija | 3 jaksoa |
| 2012 | Drop Dead Diva | Deb nuorena | Jakso: ”Lady Parts” |
| 2015 | Austin ja Ally | Shelby Hayden | Jakso: ”Homework & Hidden Talents” |
| 2015 | Valehtelevat viettelijät | Painajaistyttö | Jakso: ”She’s No Angel” |
| 2016–17 | Nicky, Ricky, Dicky & Dawn | Eiffel | 2 jaksoa |
| 2019 | Spirit – Vapauden kutsu | Rose | äänirooli |
Aiheesta muualla

Maddie Ziegler Internet Movie Databasessa. (englanniksi)
Madagaskarin alueet

Regions of Madagascar
Madagaskar on vuodesta 2008 lähtien jaettu 22 alueeseen (faritra). Aiemmin maa oli jaettu kuuteen provinssiin. Alueet ovat:
| Numero | Nimi | Pääkaupunki | Asukasluku (2018) | Pinta-ala (km²) | Väestötiheys |
| --- | --- | --- | --- | --- | --- |
| 1 | Diana | Antsiranana | 889 962 | 19 266 | 44,5 |
| 2 | Sava | Sambava | 1 123 771 | 25 518 | 47,2 |
| 3 | Itasy | Miarinarivo | 898 116 | 6 993 | 136,6 |
| 4 | Analamanga | Antananarivo-Renivohitra | 3 623 925 | 16 911 | 208,9 |
| 5 | Vakinankaratra | Antsirabe I | 2 079 659 | 16 599 | 116,3 |
| 6 | Bongolava | Tsiroanomandidy | 670 993 | 16 688 | 37,1 |
| 7 | Sofia | Antsohihy | 1 507 591 | 50 100 | 29,6 |
| 8 | Boeny | Mahajanga I | 929 312 | 31 046 | 29,7 |
| 9 | Betsiboka | Maevatanana | 393 278 | 30 025 | 13,6 |
| 10 | Melaky | Maintirano | 308 944 | 38 852 | 7,6 |
| 11 | Alaotra-Mangoro | Ambatondrazaka | 1 249 931 | 31 948 | 44,9 |
| 12 | Atsinanana | Toamasina I | 1 478 472 | 21 934 | 67,1 |
| 13 | Analanjirofo | Fenerive Est | 1 150 089 | 21 930 | 53,1 |
| 14 | Amoron'i Mania | Ambositra | 837 116 | 16 141 | 50,8 |
| 15 | Haute Matsiatra | Fianarantsoa I | 1 444 587 | 21 080 | 69,4 |
| 16 | Vatovavy-Fitovinany | Manakara | 1 440 657 | 19 605 | 69,5 |
| 17 | Atsimo-Atsinanana | Farafangana | 1 030 404 | 18 863 | 62,0 |
| 18 | Ihorombe | Ihosy | 189 200 | 417 312 | 16,0 |
| 19 | Menabe | Morondava | 692 463 | 46 121 | 14,2 |
| 20 | Atsimo-Andrefana | Toliara I | 1 797 894 | 66 236 | 27,0 |
| 21 | Androy | Ambovombe Androy | 900 235 | 19 317 | 47,5 |
| 22 | Anosy | Taolagnaro | 809 051 | 25 731 | 27,4 |
Käännös suomeksi
Marc Jacobs

| Marc Jacobs |
| --- | --- |

Henkilötiedot
Syntynyt: 9. huhtikuuta 1963 (ikä 61) New York
Aiheesta muualla
www.marcjacobs.com
Marc Jacobs (s. 9. huhtikuuta 1963 New York) on yhdysvaltalainen muotisuunnittelija. Jacobs oli vuosina 1997-2013 tunnetun ranskalaisen muotitalon Louis Vuittonin taiteellinen johtaja. Hänellä on myös omia suosittuja vaatelinjoja, kuten esimerkiksi Marc Jacobs sekä vuonna 2002 aloitettu, hieman halvempi Marc By Marc Jacobs.
Marc Jacobs valmistui High School of Art and Designista vuonna 1981 ja sen jälkeen jatkoi opiskelujaan Parsons School of Designissa New York Cityssä. Parsonsissa hän voitti palkintoja kuten Perry Ellis Gold Thimble Awardin vuonna 1984, sekä suunnitteli ja myi kokoelman neuleita. Samoihin aikoihin hän myös aloitti näihin päiviin kestäneen yhtiökumppanuuden Robert Duffyn kanssa. Ensimmäisen kokoelman nimellä Marc Jacobs Jacobs julkaisi vuonna 1986. Seuraavana vuonna hän voitti erään alan korkeimmista palkinnoista; The Council of Fashion Designers of American (CFDA) Perry Ellis-palkinnon uuden muotikyvyn kategoriassa.
Jacobs ja Duffy liittyivät Perry Ellisille vuonna 1989. Vuonna 1992 Jacobs sai jälleen tunnustuksen CFDA:lta, kun nämä nimesivät hänet vuoden naistenvaatesuunnittelijaksi. Jacobs sai Ellisiltä potkut suunniteltuaan vuonna 1993 merkille grunge-tyylisen kokoelman. Kokoelma toi kuitenkin Jacobsille paljon huomiota muotimaailmassa.
Louis Vuittonin muotitalon taiteelliseksi pääsuunnittelijaksi Jacobs nimettiin vuonna 1997. Vuittonilla Jacobs suunnitteli muun muassa muotitalon ensimmäisen valmisvaatekokoelman, sekä teki yhteistyötä muun muassa taiteilijoiden Takashi Murakamin ja Stephen Sprousen kanssa.
Marc Jacobsin vaatteita myydään ympäri maailmaa runsain mitoin. Jacobs on vaatteittensa ohella tunnettu myös kengistään ja laukuistaan, joista tunnetuin malli lienee Stam Bag. Maaliskuussa 2012 uutisoitiin Marc Jacobsin haluttomuudesta maksaa malleillensa palkkaa. Lokakuussa 2013 kerrottiin Jacobsin lähtevät Louis Vuittonilta ja keskittyvän omaan brändiinsä.
Aiheesta muualla

Virallinen kotisivu
Löytölampi (Mäntyharju, Taina)

| Löytölampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju
Koordinaatit:  61°22′57″N, 26°58′47″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pyhäveden valuma-alue (14.97)
Laskuoja:  oja Ruuhilampeen 
Järvinumero:  14.972.1.023
Mittaustietoja
Pinnankorkeus:  100,8 m  
Pituus:  250 m  
Leveys:  170 m  
Rantaviiva:  0,677 km  
Pinta-ala:  2,234 ha  
Saaria:  ei saaria 
 fiLöytölampi 
Löytölampi  on Etelä-Savossa Mäntyharjulla  Tainan lähellä sijaitseva lampi.
Maantietoa

Lampi on 250 metriä pitkä, 170 metriä leveä, ja sen pinta-ala on 2,2 hehtaaria. Lammella ei ole kartan mukaan saaria.  Sen rantaviivan pituus on 700 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Pyhäveden valuma-alueella (14.97), jonka Kallaveden alueeseen (14.972) se kuuluu. Lammen vedenpinnan korkeus on 100,8 metriä mpy.
Marija Nanajeva

| Marija Nanajeva> Henkilötiedot |
| --- | --- |
Syntynyt: 22. marraskuuta 1927
Kuollut: 26. kesäkuuta 2020 (92 vuotta) Bishkek, Kirgisia
Marija Nanajeva (ven. Мария Токтогуловна Нанаева; 22. marraskuuta 1927 – 26. kesäkuuta 2020)  oli kirgisialainen farmakologi.
Nanajeva kuoli 26. kesäkuuta 2020.
Käännös suomeksi
Édouard Glissant

| Édouard Glissant |
| --- | --- |
 Édouard Glissant 1990-luvulla.
Henkilötiedot
Syntynyt: 21. syyskuuta 1928 Sainte-Marie, Martinique
Kuollut: 3. helmikuuta 2011 (82 vuotta) Pariisi
Ammatti:  prosaisti, runoilija ja kirjallisuuskriitikko
Aiheesta muualla
Löydä lisää kirjailijoitaKirjallisuuden teemasivulta
Edouard Glissant (21. syyskuuta 1928 Sainte-Marie, Martinique – 3. helmikuuta 2011 Pariisi) oli martiniquelainen prosaisti, runoilija ja kirjallisuuskriitikko. Häntä pidetään karibialaisen ajattelun ja kulttuurikirjoittamisen merkittävänä hahmona.[lähde? ]
Glissant on opiskellut Sorbonnessa historiaa ja filosofiaa ja etnografiaa Musée de l'Homme ja väitellyt tohtoriksi. Hän perusti 1959 separastistisen puolueen ja joutui lähtemään kotisaareltaan maanpakoon vuosiksi 1959–1965. Hän palasi Martiniquelle 1965 ja perusti martiniquelaisuuden tutkimuslaitoksen ja yhteiskuntatieteisiin keskittyvän aikakausijulkaisun Acoma. Hän asui osan aikaa Martiniquella, Pariisissa ja New Yorkissa, jossa hän oli ranskankielisen kirjallisuuden vieraileva professori City University of New Yorkissa vuodesta 1995. Tammikuussa 2006 Jacques Chirac pyysi Edouard Glissantia johtajaksi uuteen kulttuurikeskukseen, joka on omistettu orjakaupan historialle.
Glissantille myönnettiin Renaudot-palkinto 1958.
Teokset

La Lézarde. (1958)  julkaistu uudelleen Paris: Gallimard, 1997.
Le Quatrième Siècle. (1964)  Paris:  Gallimard, 1997.
Malemort. (1975). julkaistu uudelleen Paris: Gallimard, 1997.
La Case du commandeur. (1981)  julkaistu uudelleen Paris: Galliamard, 1997.
Mahagony. (1987)  julkaistu uudelleen Paris: Gallimard, 1997.
Tout-Monde. Paris: Gallimard, 1995.
Sartorius: le roman des Batoutos. Paris: Gallimard, 1999.
Ormérod. Paris: Gallimard, 2003.
La Terre inquiète. Lithographies de Wilfredo Lam. Paris: Éditions du Dragon, 1955.
Le Sel Noir. Paris: Seuil, 1960.
Les Indes, Un Champ d'îles, La Terre inquète. Paris: Seuil, 1965.
L'Intention poétique. (1969)  (Poétique II) julkaistu uudelleen Paris: Gallimard, 1997.
Boises; histoire naturelle d'une aridité.  Fort-de-France: Acoma, 1979.
Le Sel noir; Le Sang rivé; Boises. Paris: Gallimard, 1983.
Pays rêvé, pays réel. Paris: Seuil, 1985.
Fastes. Toronto: Ed. du GREF, 1991.
Poèmes complets. (Le Sang rivé; Un Champ d'îles; La Terre inquiète; Les Indes; Le Sel noir; Boises; Pays rêvé, pays réel; Fastes; Les Grands chaos). Paris: Gallimard, 1994.
Le Monde incréé: Conte de ce que fut la Tragédie d'Askia; Parabole d'un Moulin de Martinique; La Folie Célat. Paris: Gallimard, 2000.
Soleil de la conscience. (1956)  (Poétique I) julkaistu uudelleen Paris: Gallimard, 1997.
Le Discours antillais. (1981)  Paris: Gallimard, 1997.
Poétique de la Relation. (Poétique III)  Paris: Gallimard, 1990.
Discours de Glendon. Suivi d'une bibliographie des écrits d'Edouard Glissant établie par Alain Baudot. Toronto: Ed. du GREF, 1990.
Ethnicité d'aujourd'hui Paris : Gallimard, 2005.
Racisme blanc. Paris: Gallimard, 1998
Introduction à une poétique du divers. (1995) Paris: Gallimard, 1996.
Faulkner, Mississippi. Paris: Stock, 1996; Paris: Gallimard (folio), 1998.
Traité du Tout-Monde. (Poétique IV) Paris: Gallimard, 1997.
La Cohée du Lamentin. (Poétique V) Paris: Gallimard, 2005.
Monsieur Toussaint. (1961) julkaistu uudelleen: Paris: Gallimard, 1998.
Suomennettua tuotantoa

Runoja; suom. Nina Paavolainen, julkaisussa: Nuori voima, 1998 : 3
Aiheesta muualla

Ile en Ile Glissant Profile (ranskaksi)
Loïc Céry's Glissant page (Arkistoitu – Internet Archive)
Institut de tout-monde
Dash, M. 1995: Edouard Glissant, Cambridge: CUP
Britton, C. 1999: Glissant and Postcolonial Theory; Strategies of Language and Resistance, Charlottesville, VA: University Press of Virginia (Arkistoitu – Internet Archive)
Glissantin haastatteluja

1998: 'De la poétique de la relation au tout-monde', interview in Atalaia[vanhentunut linkki]
1998: 'Penser l’abolition', Le Monde (24th April)
1998: 'L’Europe et les Antilles', interview in Mots Pluriels, No.8 (Oct.) (Arkistoitu – Internet Archive)
1998: interview in Le Pelletier, C. (ed.), Encre noire - la langue en liberté, Guadeloupe-Guyane-Martinique: Ibis Rouge.
2000: 'La «créolisation» culturelle du monde’, interview in Label France
Glissantin haastatteluja > Artikkeleita

Britton, C. 1994: 'Discours and histoire, magical and political discourse in Edouard Glissant’s Le quatrième siècle', French Cultural Studies 5: 151-162.
Britton, C. 1995: 'Opacity and transparency: conceptions of history and cultural difference in the work of Michel Butor and Edouard Glissant', French Studies 49: 308-320.
Britton, C. 1996: '"A certain linguistic homelessness"': relations to language in Edouard Glissant’s Malemort', Modern Language Review 91: 597-609.
Britton, C. 2000: 'Fictions of identity and identities of fiction in Glissant’s Tout-monde', ASCALF Year Book 4: 47-59.
Dalleo, R. 2004: 'Another "Our America": Rooting a Caribbean Aesthetic in the Work of José Martí, Kamau Brathwaite and Édouard Glissant', Anthurium, 2.2: http://scholar.library.miami.edu/anthurium/volume_2/issue_2/dalleo-another.htm (Arkistoitu – Internet Archive).
Dorschel, A. 2005: 'Nicht-System und All-Welt', Süddeutsche Zeitung 278 (2.12.2005): 18.
Nick Coates. Gardens in the sands: the notion of space in recent critical theory and contemporary writing from the French Antilles (UCL: 2001)
Macombin piirikunta

Macombin piirikunta (engl. Macomb County) on Yhdysvaltojen Michiganin osavaltiossa sijaitseva piirikunta. Sen väkiluku oli 881 217 vuonna 2020. Piirikunnan hallintokeskus on Mount Clemensin kaupunki ja suurin kaupunki on Warren. Piirikunta on perustettu vuonna 1818.
Väestö

Vuonna 2020 Macombin piirikunnan 881 217 asukkaasta valkoisia oli 80,3 %, mustia 12,6 % ja aasialaisia 4,3 %. Vuonna 2019 14,2 % asukkaista puhui kotonaan jotain muuta kieltä kuin englantia ja 11,2 % asukkaista oli syntynyt ulkomailla.
Aiheesta muualla

Kuvia tai muita tiedostoja aiheesta Macombin piirikunta Wikimedia Commonsissa
Masarykin rata

| Brnon rata> Masarykin rata |
| --- | --- |

Sijainti:  Brno, Tšekki
Aikavyöhyke:  UTC+1
Valmistumisvuosi:  1987
Radan pituus:  5,403 km
Mutkia:  15
Rataennätys:  1:43.260 (Luca Filippi, Super Nova Racing, Auto GP, 2010)
Suurimmat tapahtumat:  MotoGP, WSBK, WTCC, Auto GP, DTM,
Alkuperäinen katurata (1930-1948)
Radan pituus:  29,142 km
Mutkia:  81
Toinen katurata (1949-1963)
Radan pituus:  17,800 km
Mutkia:  53
Kolmas katurata (1964-1974)
Radan pituus:  13,941 km
Mutkia:  40
Neljäs katurata (1975-1986)
Radan pituus:  10,925 km
Mutkia:  30
Masarykin rata (tšek. Masarykův okruh), nykyisin Brnon rata, on tšekkiläinen moottorirata Brnon kaupungin lähistöllä.
Radalla on ajettu Tšekkoslovakian TT-ajot sekä Grand Prix -autoilua vuosina 1930–1935, 1937 ja 1949. 1950-luvulta lähtien alkoi moottoripyöräkilpailujen perinteinen järjestäminen radalla. Nykyään radalla ajetaan muun muassa MotoGP -sarjaa. Rata uudistettiin vuonna 1987, jolloin siitä tuli lyhempi ja on siitä lähtien järjestänyt katuautoilun mestaruuskisoja lukuun ottamatta vuotta 1992, jolloin järjestäjät eivät hyväksyneet markkinointi- ja mainostussääntöjä.
Rata on nimetty Tšekkoslovakian ensimmäisen presidentin Tomáš Masarykin mukaan.
Kaikki variaatiot radasta Masaryk Circuit (Brno Circuit) 1930-
Macquarie

Macquarie voi viitata seuraaviin asioihin:
Sukunimenä

Lachlan Macquarie (1762–1824), brittiläinen kenraalimajuri ja Australian Uuden Etelä-Walesin viides kuvernööri
Muita merkityksiä

Macquarie, Australian pääkaupungin Canberran kaupunginosa
Macquarie Park, Sydneyn kaupunginosa
Macquariensaari, Australialle kuuluva saari Eteläisessä jäämeressä
Macquarie-yliopisto, yliopisto Sydneyssä Australiassa
Port Macquarie, kaupunki Uudessa Etelä-Walesissä Australiassa
HMAS Macquarie, Australian kuninkaallisen laivaston River-luokan fregatti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Macquarie”, voi hakea sivunnimihaulla, laajalla sivunnimihaulla tai tekstihaulla.
Marja Lehto

Marja Lehto (s. 1959) on suomalainen diplomaatti ja kansainvälisen oikeuden dosentti Helsingin yliopistossa. Hän on ollut Suomen suurlähettiläänä Luxemburgissa vuodesta 2009 ja hänet valittiin kaudelle 2017–2021 YK:n Kansainvälisen oikeuden toimikunnan (eng. International Law Commission, ILC) jäseneksi. Lehto toimii ILC:n erityisraportoijana aiheesta Ympäristönsuojelu aseellisissa konflikteissa (Protection of the environment in relation to armed conflicts).
Lehto on toiminut ulkoministeriön kansainvälisen oikeuden yksikön päällikkönä 2000–2009. Hän on aloittanut ulkoministeriössä vuonna 1985 ja työskennellyt sen jälkeen eri tehtävissä oikeudellisella, poliittisella ja kauppapoliittisella osastolla. Ulkomaanedustustoissa hän on palvellut Pariisissa ja Suomen pysyvässä YK-edustustossa New Yorkissa.
Lehto toimi 2014-2018 Justice Rapid Response -yhteistyöverkoston johtokunnan puheenjohtajana. Aikaisemmin hän on toiminut muun muassa Euroopan neuvoston terrorismiasiantuntijoiden komitean puheenjohtajana  2006–2007. Hänellä on ollut 1990-luvulla useita luottamustehtäviä YK:n yleiskokouksessa, hän oli muun muassa YK:n peruskirjakomitean puheenjohtaja vuonna 1999. Ulkoministeriön tasa-arvotyöryhmän puheenjohtaja hän oli vuosina 2003–2005.